CELEX: 32007R1469
Language: sl
Date: 2007-12-13 00:00:00
Title: Uredba Komisije (ES) št. 1469/2007 z dne 13. decembra 2007 o spremembi Priloge k Uredbi Sveta št. 79/65/EGS glede seznama enot

14.12.2007   
            
            
               SL
            
            
               Uradni list Evropske unije
            
            
               L 329/5
            
         
      UREDBA KOMISIJE (ES) št. 1469/2007
   z dne 13. decembra 2007
   o spremembi Priloge k Uredbi Sveta št. 79/65/EGS glede seznama enot
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta št. 79/65/EGS z dne 15. junija 1965 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski gospodarski skupnosti (1) ter zlasti člena 2a Uredbe,
   ob upoštevanju prošnje Portugalske,
   ob upoštevanju naslednjega:
   
               (1)
            
            
               Seznam enot v smislu člena 2(d) Uredbe št. 79/65/EGS je določen v Prilogi k navedeni Uredbi.
            
         
               (2)
            
            
               V skladu s to prilogo je Portugalska razdeljena na pet enot. Za namene Uredbe št. 79/65/EGS je Portugalska zaprosila za zmanjšanje števila enot z združitvijo enot „Entre-Douro-e-Minho e Beira Litoral“ in „Trás-os-Montes e Beira Interior“ v eno enoto „Norte e Centro“.
            
         
               (3)
            
            
               Uredbo št. 79/65/EGS je treba zato ustrezno spremeniti.
            
         
               (4)
            
            
               Ukrepi, predvideni s to uredbo, so v skladu z mnenjem Odbora Skupnosti za mrežo knjigovodskih podatkov s kmetij (FADN) –
            
         SPREJELA NASLEDNJO UREDBO:
   Člen 1
   Priloga k Uredbi št. 79/65/EGS se spremeni v skladu s Prilogo k tej uredbi.
   Člen 2
   Ta uredba začne veljati sedmi dan po objavi v Uradnem listu Evropske unije.
   Uporablja se od obračunskega leta 2008.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. decembra 2007
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL 109, 23.6.1965, str. 1859/65. Uredba, kakor je bila nazadnje spremenjena z Uredbo (ES) št. 1791/2006 (UL L 363, 20.12.2006, str. 1).
   
      PRILOGA
      V Prilogi k Uredbi št. 79/65/EGS se del, ki se nanaša na Portugalsko, nadomesti z naslednjim:
      
         „Portugalska
         
                     1.
                  
                  
                     Norte e Centro,
                  
               
                     2.
                  
                  
                     Ribatejo-Oeste,
                  
               
                     3.
                  
                  
                     Alentego e Algarve,
                  
               
                     4.
                  
                  
                     Açores e Madeira.“